Etelä-Savon kyläturvallisuus -hanke on käynnistynyt, ja haluamme kutsua teidät mukaan rakentamaan entistä turvallisempia ja toimintakykyisempiä kyliä. Hanketta koordinoi Järvi-Suomen kylät ry yhteistyössä Etelä-Savon hyvinvointialueen pelastuslaitoksen kanssa. Tavoitteena on vahvistaa kylien varautumista, yhteisöllisyyttä ja kriisinkestävyyttä koko maakunnan alueella. Järjestämme Mäntyharjussa Kyläturvallisuusillan, johon toivomme mukaan alueen kylä- ja yhdistystoimijoita sekä kunnan edustajia. Illan aikana kerromme hankkeesta, keskustelemme kylien tarpeista ja aloitamme yhteistyön rakentamisen. Mukana on myös Etelä-Savon hyvinvointialueen pelastustoimen riskienhallintapäällikkö Jani Jämsä. Mäntyharjun kunnan tervehdyksen tilaisuudessa pitää Jari Leppä. Kyläturvallisuusilta – Mäntyharju 📅 ke 8.4.2026 🕒 18.00 📍 Kulttuurisali, Kompantie 22, Mäntyharju Tilaisuus on maksuton ja avoin kaikille aiheesta kiinnostuneille. Tarjolla on myös kahvit. Ilmoitattehan osallistumisestanne ennakkoon, jotta osaamme varautua tarjoiluihin. Tilaisuuteen on mahdollisuus osallistua myös etäyhteydellä. Ilmoittautua voit 8.4. klo 14 saakka.
Etelä-Savon kyläturvallisuus -hanke on käynnistynyt,